میرحسین موسوی

میرحسین موسوی اتا ایرانی سیاستمدار هسته. وه ایرانِ آخرین نخست‌وزیر بی‌یه که جمهوری اسلامی توم، ۱۳۶۰ تا ۱۳۶۸ هجری شمسی، دولت داشته. موسویِ دوره ایران-عراق جنگ هکت بی‌یه و وه علی خامنه‌ای که اون‌گدر رئیس‌جمهور بی‌یه جا اختلاف وَر بخرد بینه. موسوی آخرسر شه خِد ره کنار هکشی‌یه و خمینی دستور هدا په، قانون اساسی ره دکل عوض هاکردنه که دیگه مملکت نخست‌وزیر نخائه و رییس‌جمهور همه‌کاره بوه.

موسوی سیاست جه شه ره کنار بکشی بی‌یه تا این که ایران ۱۳۸۸ انتخابات دله کاندید بیّه و محمود احمدی‌نژاد جه رقیب بیّه. وشون دِتای رقابت بالا بیته و اتا مناظره دله، تلویزون پشت هِدی ره کتره-کنایه باتنه. انتخابات برنده احمدی‌نژاد اعلام بیّه ولی موسوی باته تقلب هکردنه و مردم ره بخاسته که هرستن-بئن خیابون. اینتی سوز رمبش راه دکته که حکومت وشون سر «فتنه» نوم ره دینگوء و وشون سرکوتن بزو و موسوی ره دست‌آخر دستگیر هاکردنه و بی‌محکمه وه ره شه سِره دله حبس دینگونه و حلا شه زنا همراهی سِره دله زندون کته.

 منابع 

 فارسی ویکی‌پدیا

رج:زننه آدمون
رج:ایران نخست‌وزیرون
رج:ایران خارجه وزیرون